JohanHeinsen/ENO huggingface dataset:
Ribe Stifts Adresseaviser, 1803-06-06
J min nye Giestgivergaard i Nedergade No. 678 i Odense, opvartes fremmede Reisende med gode og beqvemme Værelser og Senge, vel tillavet Spise og gode Vine samt Stald og Vognremisse, alt for billig Betaling hos M. Gad.
Ribe Stifts Adresseaviser, 1803-06-06
Udi sidstafvigte Marti Maaned, er Borgeren Jes Tygesen Müller her i Ribe ved Døden afgangen, hvorefter hans Stervboe ved Skifteret, med Registering og Vurdering er tagen under Behandling. Enken, som befrygter, at der kunne hæfte endeel hende uafvidende Gield paa Boet, deels siden hendes afgangne Mand har været Fuldmægtig ved S. T. Hr. Doct, og biskop Middelboes Contoir i Ribe, og deels fordi han til Udsalg, fra Kiøbenhavn, og maaskee flere Steder, Tid efter anden er bleven tilsendt endeel Bøger m.v., har derfor anmodet Skifteretten, om at lade hans Kreditorer indkalde i Aviserne; thi indkaldes derfor herved, 3de Gange efter hverandre, alle og enhver som beviislig maatte have noget at fordre efter bemeldte Jes Tygesen Müller, for med slig Krav forinden 12 Uger fra Dato, dermed at melde sig hos underskrevne Skifteret. Ribe den 21de Maji 1803. K. Simonsen, J. Lund, Raadmand og p. t. Skifte, Raadmand og Byfoged. Forvalter.
Ribe Stifts Adresseaviser, 1803-06-06
Her i Staden er ved Døden afgangen, elegeret Borger og Farver Jacob Gregorius Wegner, hvis Stervboe strax er taget under lovlig Skiftebehandling. De som til dette Stervboe maatte have noget at skylde, eller derudi, at fordre, blive af undertegnede Skifteforvaltere herved indkaldede, de Første at betale Deres Gield, og de Sidste at bevise Deres Fordringer, inden den Tid Loven befaler, hvorom desuden lovlig Proclama er udstædt og ved Retterne Fridericia Raadstue, den 13 Maji 1803. H. Buhl. munden, bekiendtgjort.
Ribe Stifts Adresseaviser, 1803-06-06
Paa Adresse=Contoiret haves: Forordning angaaende Landeværnets Jnddeeling til forskiellige Klasser, i Forbindelse med Land=Milice=Tienestens Forkortelse til 6 Aar, m.v.; og Reglement for Borgervæbningen i de danske Kiøbstæder,
Ribe Stifts Adresseaviser, 1803-06-13
Der udgives i Fridericia 2 Gange ugentlig af S.
Ribe Stifts Adresseaviser, 1803-06-13
London, den 3 Junii. Det Forhold vi for nærværende staae i med Frankerig, er besynderlig. Vi leve i fuld Krig og Fiendskab med Republiken, vore Medborgere i Frankerig ere gjorte til Langer, vore Paketbaade ere anholdte; og dog vedvarer Postens Gang til Frankerig; og det er af Postamtet tilladt enhver Kiøbmand, at indsende sine Breve. - Den engelske Gesandtskabsekretair, som Rygtet sagde, var bleven arretteret i Calais, forsikkre adskillige Blade, at han er gaaet tilbage til Paris. - Man havde ogsaa almindelig troet her, at naar Pitt igien kom i Parlementet, vilde han og sikkert føre Stadsroret til en langvarig Krig; men følgende viser, at Ministeriets nærværende Forhold virkelig er meere fredeligsindet, end man havde ventet; og at man endnu gjør Regning paa nye Underhandlinger til Sagens mindelige Bilæggelse.
Ribe Stifts Adresseaviser, 1803-06-13
Den 27de Maji gjorde Hr. For det Forslag i Underhuset, i en Adresse at bede Kongen benytte Ruslands tilbudne Mægling. Min Mening over Krigen, sagde han, er bekiendt. Rusland har tilbudet sin Mægling, Frankerig har antaget samme, og det kan sikkert ogsaa være fordeelagtigt for vort Land, ifald vi antager den Jeg giør mig stort Haab om en saadan Mægling, sagde han videre, da Rusland, i mange Henseender er den eneste Magt, hvis Mellemkomst kunne føre Underhandlingerne til en lykkelig Ende o. s. v. Nu svarede Lord Hawkesbury herpaa: "At han havde troet, at Hs. Majestæts Erklæring, i hvilken Høiren Elmenhoff, som tillige er sammes Redakteur. samme forsikkrer, at ville benytte alle Midler, for at skiænke sit Land Fred, maatte have overbeviist den ærede Taler, om Unødvendigheden af hans Andrag; og Ministerne vilde være meget at dadle, ifald de afslog Ruslands Mægling. Tillige bifalder jeg aldeles Talerens Mening deri, at Ruslands Mægling vilde være den kraftigste i denne Sag. - At kunde staae i got Forhold med Rusland, sagde han videre, er ønskeligt. Jeg tvivler ikke paa, at Keiseren ønsker Fredens Vedligeholdelse; Rusland viser ingen Begierlighed til Erobringer; men ønsker tvertimod til sin egen Fordeel, at ingen Krig mellem Engelland og Frankerig herskede o. s. v. Hr. Pitt sagde: "Da det lader som alle Partier ere enige heri, saa kan jeg ikke undlade at tilkiendegive min Mening, at jeg ønskede man strax vilde lægge Haand paa Værket; og at man snart kunde see denne Negociation realiseret, som synes at bevirke en Forbindelse med det faste Land; endskiøndt, sagde han tilsidst, at han ei anseer dette for nogen klog Handling, saaledes at antage det faste Lands Mægling, som maaskee kunde bringe os i en ubehageligere Forfatning end den hvori vi ere, o. s. v. En lignende Debatte har havt Sted i Overhuset, og det lader, som Pitts Partie ei er stærk. Den 30te Maji blev holdt en Kabinetsforsamling, og en Koureer blev derefter affærdiget fra Dover til Calais. Til Petersborg og Wien ere ligeledes afsendte Kourerer. Admiral Sir Rager Carlis, har paa Tilbagereisen, fra det gode Haabs Forbierg, taget en fransk Ostindiefarer, og indført samme til Plymouth.
Ribe Stifts Adresseaviser, 1803-06-13
Hertugen af Kent er lykkelig kommet hertil paa en Fregat.
Ribe Stifts Adresseaviser, 1803-06-13
Vor til Kiøbenhavn bestemte Gesandt, James Crauford, er med flere taget til Krigsfanger i Paris.
Ribe Stifts Adresseaviser, 1803-06-13
2 franske Fregatter, som kom fra St. Domingo, er af vor Kanalflaade opbragt; endvidere er siden sidste Post, taget 8 Franske og 7 Hollandske Koffardieskibe, hvoriblandt en Briig, som var ladt med Kobber, af 25000 Pd. St. Værd.
Ribe Stifts Adresseaviser, 1803-06-13
En af vore Fregatter havde ogsaa taget et af de franske Skibe, som var gaaer ud paa Verdens Beselling, og opbragt samme til Plymouth; men dette er igjen frigivet.
Ribe Stifts Adresseaviser, 1803-06-13
Admiral Dickson, som engang førte Commanden i Nordsøen, er ved Døden afgaaet.
Ribe Stifts Adresseaviser, 1803-06-13
Deyen af Algier har af vor Regiering forlangt 180000 Daler i Godtgiørelse for 18 Slaver som ere flygtede paa et engelsk Skib, Af vor Marines nærværende Tilstand og sammes Stationer, er følgende bekiendtgjort: I de engelske Havne befinde sig 22 istandsatte og med forseglede Ordre, bereed liggende Linieskibe, 5 Kanonskibe paa 50 Kanoner, 28 Fregatter og 40 Skalupper. I den engelske og irlandske Kanal, 17 Linieskibe, 1 Kanonskib, 21 Fregatter og 25 Skalupper. I Dunen og Nordsøe Stationerne, 3 Linieskibe, 1 Kanonskib, 14 Fregatter, og 21. Skalupper. Ved Jamaica 10 Linieskibe, 5 Fregatter, 3 Skallupper. Ved Amerika og Newfoundland1 Kanonskib, 6 Fregatter og 4 Skalupper. Ved Cap og i Ostindien 4 Linieskibe, 6 Kanonskibe, 8 Fregatter, 9 Skalupper. Ved Afrika 1 Fregat og 1 Skaluppe og i det Middellandske Hav, 11 Linieskibe, 108 Fregatter og 131 Skalupper.
Ribe Stifts Adresseaviser, 1803-06-13
Lord Keith, som commanderer Nordsøeflaaden, har faaet sine Jnstructioner. J Forgaars havde Hr. Tierney den Naade at kysse Kongens Haand for sin Udnævnelse til Zahlmester.
Ribe Stifts Adresseaviser, 1803-06-13
Paris, den 2 Junii. Uagtet Krigens Udbrud, er Brødets Priis her dog endnu ligesom før.
Ribe Stifts Adresseaviser, 1803-06-13
Mairen for det 10de Pariser Qvarteer, har modtaget adskillige Borgeres frivillige Undertegnelse til, paa egen Bekostning, at udruste flade Fartøier imod Fienden. Statsraaden Forfat er gaaet til Havre, for at tage de Skibe i Øiesyn, som efter en af ham opfunden nye Maade bygges til Landgangs Brug.
Ribe Stifts Adresseaviser, 1803-06-13
Fra Cancale meldes: Den 24de om Aftenen, blev en af Republikens Kuttere forfulgt af nogle engelske Penischer og en Corvette, hvorved vor Kutter tilsidst reddede sig ind i denne Bugt; og da Engellænderne nærmede sig Strandbredden og vilde giøre Landgang, sammenrottede Jndvaanerne sig, og tvang dem til, efter en kort Musketild, at trække sig tilbage.
Ribe Stifts Adresseaviser, 1803-06-13
Fra Brest meldes: Forleden kom et Krigskib meget nær vor Fart, ved Indløbet til Rheden, ventelig for at see og tælle vore Skibe. Da dette Skib ingen Flag, førte, saa gav Fortet Signal, til at det skulde opsætte Flag; og da det ikke vilde, gav Fortet Jld fra sig og tvang det dertil.
Ribe Stifts Adresseaviser, 1803-06-13
Monitøren melder, at en fra Genua den 17de Maji. kommende Skipper, har bragt den Efterretning, at Pesten rasede paa Maltha, saa at daglig henved 60 Mand af Garnisonen døe deraf.
Ribe Stifts Adresseaviser, 1803-06-13
Ved de spanske Grændser trækkes et Korps sammen, som man troer er bestemt imod Portugal.
Ribe Stifts Adresseaviser, 1803-06-13
Den 27de Maji rasede her i Egnen en heftig Storm, som rev mange store Træer og af Jorden med Rødder.
Ribe Stifts Adresseaviser, 1803-06-13
Brussel, den 2 Junii. J de franske Havne har aldrig før hersket saa stor Virksomhed paa Kanonbaade og flade Fartøiers Udrustning til en Landgang, som nu.
Ribe Stifts Adresseaviser, 1803-06-13
Fra det indre Frankrig er 10000 Mand paa Marschen til Rhinen.
Ribe Stifts Adresseaviser, 1803-06-13
Blandt de her heftede Engellændere, befinder sig en Lord Hutchinson, som er en Slægtning af Generalen af samme Navn, der førte Commanden i Egypten.
Ribe Stifts Adresseaviser, 1803-06-13
Haag, den 4 Junii. I de fleste vore Stæder beskieftiger man sig med at opsætte Adresser til Regieringen, om at samme maae, saavidt mueligt, søge at afværge Krigen. Skulde derimod alle Bestræbelser herfor være forgiæves, saa maae de sidste Kræfter opbydes, for med Ære at kunde ende Kampen.
Ribe Stifts Adresseaviser, 1803-06-13
Herværende engelske Gesandte, Hr. Liston, har igien ladet de Folk afsige, han havde bestilt til at indpakke sine Effecter.
Ribe Stifts Adresseaviser, 1803-06-13
General Victor skal commandere de franske Tropper som blive i vor Republik.
Ribe Stifts Adresseaviser, 1803-06-13
De fleste Franske Havne holdes nu blokerte af Engellænderne.
Ribe Stifts Adresseaviser, 1803-06-13
Kommandeuren for den Danske Eskadre i det Middellandske Hav, er den 14de Maji kommet til Toulon, efterat han den 26de April havde sluttet Fred med Deyen af Algier.
Ribe Stifts Adresseaviser, 1803-06-13
Fra Nymmegen trække endnu flere Franske Tropper til Armeen i Hannover.
Ribe Stifts Adresseaviser, 1803-06-13
Nienburg, den 5 Junii. Ved de Franske Troppers Jndmarsch i det Hannoverske, udstædte General Mortier en Proklamation, af følgende Jndhold: Hannoveraner, En Fransk Armee trækker indi Eders Land; men den kommer ikke for at udbrede Skræk og Frygt i Eders Egne; men blot for at trække Eder fra den engelske Regiering, der viser sig som Fiende af heele Enropa, og bryster sig af, at kunne træde alle Folke= og Menneskerettens Grundsætninger under Fødder.
Ribe Stifts Adresseaviser, 1803-06-13
Førstekonsulen har anvendt alt mueligt for at afværge, dette Fredsbrud; men forgiæves. Kongen af Engelland, blev sine hellige Forsikkringer og Troskabs Eed utroe; vægrede sig ved at rømme Maltha, som han dog i den Amienzer Traktat høitidelig havde lovet; begyndte Fiendtlighederne først, og er fra dette Øieblik ansvarlig for Gud og Mennesker for alle de Ulykker som Krigen medfører. Jeg veed, at J fra Engellands Side er ved en Proklamation opfordrede til at trække eder ind i Stridigheder, som ei angaae Eder. Men lader al Angreb være langt fra Eder, der ikkun lidet vil nytte Eder, og i hvilket J allene vil blive opofrede. Hannoveraner! Jeg lover Eder almindelig Beskyttelse og Sikkerhed, naar J, i Betragtning af Eders eget Vel, ei tager Deel i Eders Konges Anliggender. Den strængeste Orden og Mandstugt skal herske under mine Tropper; Personer og Eiendomme skal blive urørt; imod at J igien viser os den tilbørlige Agtelse.
Ribe Stifts Adresseaviser, 1803-06-13
Hannover, den 7 Junii. Da General Mortier den 5te om Eftermiddagen Kl. 3 rykkede herind med et Korps Jnfanterie, Husarer og andet Kavallerie, var en Deputation af Magistraten kiørt ham i Møde til Herrenhausen, for at overlevere ham Stadens Nøgler, som han efter et kort Svar overleverede dem tilbage. Det franske Kavallerie blev indqvarterret i Livgardens Kaserner, General Mortier afslog det Tilbud, at beboe Slottet, men beboer Hertugen, af Cambridges Palai. Den 6te var Landets Raadslemmer samlet hos ham. J øvrigt er her alting roligt; og de Franske Tropper holde beste Orden. Gottingen erholder ingen Besætning. Hertugdømmet Bremen, bliver besat med 4000 Mand franske Tropper. - Saasnart de Hannoverske Tropper have forladt Lüneborg, rykke de Franske derind. Jnden den 13de maae alle Hannoverske Tropper være i det Lauenborgske. I Harburg er 500 Mand Frantsoser rykket ind; og Brigadegeneral Frere logerer der paa Slotspladsen. Ogsaa Stade er besat af franske Tropper.
Ribe Stifts Adresseaviser, 1803-06-13
Bremmen, den 3 Junii. Idag marscherede en Kolonne franske Tropper vor Stad forbi, over Lilienthal til Egnen af Hagen, Stotel, Lehe o. s. v.; i øvrigt er det her ganske roligt. Førende Fransoserne kom ind i Hannover, har der hersket nogle Uroligheder, formedelst nogle Kornmagasiners Bortførelse, hvorved det gik saa vidt, at Pøbelen bemægtigede sig Tøihuset, og rev et Par af Premierministerens Huse ned.
Ribe Stifts Adresseaviser, 1803-06-13
Blandede Efterretninger. Fra Cuxhaven meldes, at 10 engelske Koffardieskibe, som under en Fregats Convoy var kommet paa Elven, har ved nærværende Omstændigheder ei tordet fortsætte sin Reise til Hamborg; men er gaaet tilbage tilligemed 20 engelske Skibe som i Forveien var gaaet fra Hamborg med Fregatten Amethyst, som havde begge Prinserne ombord.
Ribe Stifts Adresseaviser, 1803-06-13
Forleden blev den engelske Kiøbmand Johnson i Viiesfingen arretteret, hans Huus giennemsøgt, og alle hans Papirer sendte til det franske Hovedqvarteer.
Ribe Stifts Adresseaviser, 1803-06-13
J Wien havde Erkehertug Carl forleden et stort Selskab, hvor ogsaa den franske Gesandt var nærværende. Den engelske Gesandte kom ligeledes kiørende til og steeg ud; men da han mødte den Franske, vendte han strax om, og kiørte hiem igien.
Ribe Stifts Adresseaviser, 1803-06-13
Fra Hamborg meldes: Den 7de Juni er en General=Adjutant fra den franske Armee i Hannover kommet hertil med Depescher til herværende franske Gesandte. Den Hamborger Correspondent fortæller, at Rusland skal have forlangt af Dannemark, at det maatte tillades den russiske Skiærflaade at gaae igiennem den Schlesvig=Holsteenske Kanal til Eideren.
Ribe Stifts Adresseaviser, 1803-06-13
Jndenlandske Efterretninger. Hs. K. H. Kronprindsen med høie Gemalinde og Princesse Datter reiser over Fyen og Jylland til Schlesvig.
Ribe Stifts Adresseaviser, 1803-06-13
og efter Odense Aviser skal Hs. K. H. Kronprindsens Reise allerede være gaaet for sig over Bøigden. Ridehestene kom igiennem Odense den 9de Juni om Morgenen.
Ribe Stifts Adresseaviser, 1803-06-13
Det i Aarhuus garnisonerende 1ste Jydske Jnf. Regiment har med Dags Post faaet Ordre, fra den kommanderende General i Nørreylland, til at holde sig saa marsch færdig, at der i Tilfælde af indløbende Marschordre, kan afgaae i seeneste 24 Timer efter Ordrens Ankomst. Samme Ordre have samtlige i Jylland garnisonerende Regimenter saavel af Jnfanteriet som Kavalleriet, faaet. Uagtet man ingen Aarsag har at troe, at de i det Hannoverske indrykkede franske Tropper ikke skulde respectere det danske Territorium som neutralt, saa er dog til denne Hensigts sikkre Opnaaelse anordnet, at der allevegne langs med Grendserne i det Holsteenske skal oprettes Grændsepæle, som males med røde og hvide Striber og paa hvilke der anbringes det Kongelige Navnetræk med en Krone. Ligesaa er der afgaaet en Cirkulaire til vedkommende Embedsmænd i Hertugdommene, at de inden kort Tid have at tilveiebringe det fornødne Qvantum Fourage til de Tropper, som maatte trækkes sammen til at dække Brændeserne. - Det fyenske Regiment lette Dragoner i Odense har ogsaa Ordre at holde sig færdig, til at kunne amarschere inden 24 Timer.
Ribe Stifts Adresseaviser, 1803-06-13
Af en engelsk Skipper er fundet en kantret Snan i Søen, uden Besætning, som han paa Slæbetoug har indbragt til Marstrand. Af Skibets forefundne Dokumenter erfares, at Skibet har Navn af Christian den Syvende, hører hiemme i Tvedestrand og har været ført at Skipper Erich Christiansen fra Nederslehn, som tilligemed Mandskabet skal være bierget.
Ribe Stifts Adresseaviser, 1803-06-13
Jkke langt fra Kiøbenhavn har man for faae Dage, siden anholdt et Par undvigte Slaver.
Ribe Stifts Adresseaviser, 1803-06-13
Man har desverre igien at anmelde Opbringelsen af tvende danske Skibe, som ere optagne i Canalen; det ene ved Navn Maria, Capitain Spinder, tilhørende Capitainen selv og Medrhederne, bestemt fra Livorno til Amsterdam med Marmor, Olie og Viin, indsendt til Dower ved Kanoneerbaaden Censor, ført af Lieutenant Hutehinson; det andet kaldet Speculation, Capt. Hans Fasmer, bestemt fra Mogadore til Amsterdam med Gummi, Mandler, m.v. tilhørende Peder Mørch i Christiansand, indsendt til Dower ved Krigslupppen Jalouse.
Ribe Stifts Adresseaviser, 1803-06-13
Veiret bliver atter noget blidere, endskiøndt NatteFrosten ei endnu har ophørt. Rugen seer i Viborg, Egnen meget maadelig ud paa de fleste Steder. Den er fuld af Arer og Agerkaal. Redaktøren har seet et Forsøg med at saae gammel Rug, som tydelig viser, at det i Fior havde været klogest, at saae den gamle fremfor den umodne og vandige ny.
Ribe Stifts Adresseaviser, 1803-06-13
AVERTISSEMENTS. J Følge Kongelige allernaadigst Bevilling saaledes lydende: Vi Christian den Syvende af Guds Naade Konge til Danmark og Norge de Venders og Gothers, Hertug udi Slesvig, Holsteen, Stormarn, Dithmarsken og Oldenborg; giøre Vitterligt: at Vi allernaadigst have bevilget og tilladt, saa og hermed bevilge og tillade, at Ejerne af Øster Nyekirke Sogns Kirke i Weile, Amt udi Vort Land Nørre Jylland, Christen Pedersen, og Christen Christensen, ved Proclama sub poena præclusi et perpetui silentii, med Aar og Dags Varsel. maae udi de Kiøbenhavnske Berlingske Aviser, Ribe Stifts Aviser, og den Altonaiske Mercur 3de Gange, efter hinanden indkalde den eller de, som formeene sig at have nogen Ret til et i fornævnte Øster=Nyekirke, Sogns Kirkes søndre Side værende Begravelsessted. dermed at fremkomme, og saadan deres Ret for ovennævnte Kirke=Eiere, inden foreskrevne Tids Forløb at anmelde og beviisliggjøre. Og skal denne Vor allernaadigste Bevilling læses for vedkommende Ret, samt den Overret hvorunder samme henhører. Hvorefter de Vedkommende sig allerunderdanigst haver at rette, og for Skade at tage vare. Givet i Vor Kongelige Residentsstad Kiøbenhavn, den 25de Februar 1803.
Ribe Stifts Adresseaviser, 1803-06-13
Under Vort Segl. L. S. Efter hans Kongel. Majestæts allernaadigste Befaling. Moltke. Colbiørnsen. Reiersen. Feddersen. Cold. Knudsen. Bülow. Monrad. Lassen. Bevilling for Eierne af Nyekirke Sogns Kirke i Weile, Amt til ved Proclama sub poena præclusi et perpetui silentii i Aviserne at indkalde enhver som formeener sig at have nogen Ret til et i fornævnte Kirkes søndre Side værende Begravelsessted. Uden Betaling. Allerunderdanigst læst i Retten paa Nørre Jyllands Landsting, Onsdagen den 27de April 1803 under No. 1. Lautrup. Betalt med 2 Rdlr. siger, Gierulse. Protocolleret af Hauch. Toe Rigsdaler. Allerunderdanigst læst for Nørvangs Torrild Herredets Ret den 20de Maji 1803. Og indført i Skiøde= og Steenstrup. Pantebogen Nr. 5 Foli288, hvorfor mig er betalt 72 s. siger Fire Mark. Otte Skilling. Herfor er mig betalt 24 s. siger, Kragballe. Een Mark Otte Stilling. Steenstrup. Bliver herved sub poena pracclusi et perpetui silentii med Aar og Dags Varsel, 3de Gange efter hinanden indkaldet den eller de, som formeene sig at have nogen Ret til foranmeldte i Øster Nyekirke Sogns Kirkes søndre Side værende Begravelsessted med deres Paastand at fremkomme, og saadan deres Ret inden Aar og Dags Forløb, at regne fra undertegnede Dato, for os at anmelde og beviisliggiøre; i Mangel af saadan lovlig og beviislig Anmeldelse, bliver fornævnte Begravelsested, ved en Kirken forestaaende Reparation, borttaget og ganske udelukt, og Vedkommende maae da selv tilskrive dem det Tab, som deres Stiltienhed i denne Henseende maatte foraarsage. Weile, den 1ste Junii 1803.
Ribe Stifts Adresseaviser, 1803-06-13
Paa Kirke=Ejerne Christen Pedersen og Christen Christensens Vegne P. Seest. Examin, og Fuldmægtig hos Hr. Kammerraad, Bye= og Herredsfoged. Steenstrup i Weile.
Ribe Stifts Adresseaviser, 1803-06-13
For alvigte Maji Maaned ere Følgende Breve bleven und løste henliggende ved Postcontoiret i Fridericia: Fra Odense, til G. Giede, fra. Fra Horsens, til Dito, fra Fra Weile, til Birtel Jørgens Datter i Fugelsang; Porte 2 Ls. Fra Kiøbenhavn, til Snedker Niels Pedersen i Horsted, 1 Ls. Fra Hamborg, til Lærvedhandler Stuckman, 6 Ls. Fra Kiøbenhavn, til Andreas Lauridsen Wintergaar, 3 Ls.
Ribe Stifts Adresseaviser, 1803-06-17
Der udgives i Fridericia 2 Gange ugentlig af Sø Cuxhaven, den 12 Junii.
Ribe Stifts Adresseaviser, 1803-06-17
Jgaar Morges kom et Detaschement af 30 franske Hu farer og en Officeer hertil; og efterat de havde taget Egnen i Øiesyn, og var bleven betydet, at de vare paa neutralt Gebeet, Rigstaden Hamborg tilhørende, tog de bort igien. Deres Forhold medens de her opholdt sig, var meget artig; og deres Anfører aflagde venskabelige Besøg hos Senatoren Hr. Janisch.
Ribe Stifts Adresseaviser, 1803-06-17
Hamborger Tidende melder: "Vi have her den behagelige og sikkre Efterretning, at Hs. Majestæt Kongen af Preussen, har af faderlig Forsorg for Hansestæderne, paataget sig at underhandle med den franske Regiering, om disses Sikkerhed og Handels Frihed; og man smigrer sig med, at disse Underhandlinger vil være af beste Følger.
Ribe Stifts Adresseaviser, 1803-06-17
Endvidere skal den Russiske Gesandt i Paris være givet den udtrykkelige Forsikkring, at Rigstædernes Neutralitet ei skal overtrædes.
Ribe Stifts Adresseaviser, 1803-06-17
Hannover, den 12 Junii. Følgende er en Afskrift af den Konvention som den 3die d. M. blev sluttet i det franske Hovedqvarteer i Suhlingen, mellem den franske General en Chef Mortier og den Hannoverske Regierings udsendte Deputation: 1) Chur fyrstendommet Hannover og alle der værende Fæstninger, besættes af de franske Tropper. 2) De Hannoverske Tropper trække sig bag Elven, og forpligte sig til, ikke at udøve nogen Fiendtlighed imod den franske Armee, saa længe Krigen varer. 3) Jntet Individ af den Hannoverdigst privilegerede. Crs Pose, en 17de Junii 1803. en Elmenhoff, som tillige er sammes Redakteur. ske Armee maae forlade den anviste Plads, uden GeneralMortiers Tilladelse. 4) Den Hannoverske Armee trækker bort med Krigs=Honneurs, og Regimenterne tage deres Feldstykker med. 5) Alt øvrigt Artillerie, Krudt, Vaaben og Munition overlades til den franske Armees Disposition. 6) Ligeledes Alt hvad som tilhører Kongen af Engelland. 7) Alle Kasser lægges Beslag paa, dog ere Universiteternes Kasser befriede. 8) Enhver engelsk Agent skal, ifald Generalen en Chef finder det forgodt, føres til Frankerig som Krigsfanger. 9) Gouvernementets Bestyrelse overlades ganske til den franske General. 10) Churfyrstendommet Hannover skal underholde og klæde den hele franske Armee. 11) Religionsøvelser ere frie. 12) Alle Hannoverske Officerers Eiendomme og Familier, skal staae under fransk Skyts 13) Alle Landets Jndkomster tilfalder den franske Regiering. 14) Landets forrige Regiering holder sig ganske fra at udøve nogen Magt. 15) Den franske Generalen Chef har Tilladelse til, ved Kontributioner at hæve alt hvad han for Armeen maatte behøve i Hannover.
Ribe Stifts Adresseaviser, 1803-06-17
Den 9de Juni gik Stadsraaderne Ramdohr og Hin uber som Landstædernes Deputerte, med vigtige Anliggender til Paris.
Ribe Stifts Adresseaviser, 1803-06-17
Handel og Vandel er her i denne Tid aldeles standset; Haandværkerne og Dagleierne fortiene intet; men man haaber, at denne Tilstand ei skulde vare længe. Til Armeens Sold udfordres daglig 3888 Daler. Hver Hest faaer daglig 6 Pund Høe, 6 Pd. Straae og 10 Pd. Havre. - JOsnabrick giøres et Laan paa Landets Regning. - Den franske General Mortier holder stræng Mandstugt; 3 Grenaderer af den 48de Halvbrigade, som havde udøvet nogle Excesser imod Landbeboerne i Am ret Diepholz, blev ihielskudt og Bønderne tilkiendt Gotgiørelse af Brigadens Soldfond.